|  |  |  |  |
| --- | --- | --- | --- |
| https://encrypted-tbn0.gstatic.com/images?q=tbn:ANd9GcSIQHutQLC5bqII-sm5ayD9PJRfaReKetabf5SM6_aw0Ye62SNrAUB_zY8  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΥΓΕΙΑΣ  1η Υ.ΠΕ. ΑΤΤΙΚΗΣ  ΓΕΝΙΚΟ ΝΟΣΟΚΟΜΕΙΟ  Α Θ Η Ν Ω Ν  «ΚΟΡΓΙΑΛΕΝΕΙΟ – ΜΠΕΝΑΚΕΙΟ» Ε.Ε.Σ. | | Αθήνα, 19 Ιουνίου 2023  Αρ. πρωτ.: **…………….** | |
| Δ/ΝΣΗ:  ΤΜΗΜΑ:  ΔΙΕΥΘΥΝΣΗ:  ΤΑΧ. ΚΩΔ.:  ΠΛΗΡΟΦΟΡΙΕΣ:  ΤΗΛΕΦΩΝΟ:  e-mail: | ΔΙΟΙΚΗΤΙΚΟΥ  ΠΡΟΜΗΘΕΙΩΝ  ΑΘΑΝΑΣΑΚΗ 2  115 – 26  κ. Άννα Μάζη  213 2068917-8918  prom@0310.syzefxis.gov.gr | |  |

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ ΜΕ ΤΗ ΔΙΑΔΙΚΑΣΙΑ ΤΗΣ ΑΠΕΥΘΕΙΑΣ ΑΝΑΘΕΣΗΣ, ΓΙΑ ΑΝΑΔΕΙΞΗ ΑΝΑΔΟΧΟΥ ΓΙΑ ΤΗΝ ΥΠΗΡΕΣΙΑ «ΑΝΑΒΑΘΜΙΣΗ ΣΥΣΤΗΜΑΤΟΣ ΑΣΥΡΜΑΤΗΣ ΕΝΔΟΕΠΙΚΟΙΝΩΝΙΑΣ TADIRAN FLEXAIR ΤΕΧΝΟΛΟΓΙΑΣ DECT ΤΟΥ ΤΗΛΕΦΩΝΙΚΟΥ ΚΕΝΤΡΟΥ TADIRAN FLEXICOM 5000» ΜΕ CPV:32541000-7 ΠΡΟΫΠΟΛΟΓΙΣΜΕΝΗΣ ΔΑΠΑΝΗΣ 23.981,00€ ΠΛΕΟΝ ΦΠΑ (Α.Α.06/2023)**

**ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ-ΣΥΝΟΠΤΙΚΑ ΣΤΟΙΧΕΙΑ**

|  |  |
| --- | --- |
| **Είδος διαγωνισμού** | ΑΠΕΥΘΕΙΑΣ ΑΝΑΘΕΣΗ |
| **Αναθέτουσα Αρχή** | ΝΠΔΔ Γ.Ν.Α. «Κοργιαλένειο-Μπενάκειο» Ε.Ε.Σ. |
| **Κριτήριο Κατακύρωσης** | Πλέον συμφέρουσα από οικονομική άποψη βάσει τιμής προσφορά |
| **Τόπος υποβολής Προσφορών** | Πρωτόκολλο  Γ.Ν.Α. «Κοργιαλένειο-Μπενάκειο» Ε.Ε.Σ.,  Αθανασάκη 2, Τ.Κ. 11526 Αθήνα |
| **Ημερομηνία Λήξης Κατάθεσης Προσφορών** | Ημερομηνία:10/07/2023 Ημέρα: ΔΕΥΤΕΡΑ  Ώρα:14:00 |
| **Χρόνος Διενέργειας** | Ημερομηνία: 11/07/2023, ΤΡΙΤΗ και ώρα 13:00 |
| **Τόπος Διενέργειας** | Αίθουσα Κ.Ε.Κ. |
| **Περιγραφή Είδους/Υπηρεσίας** | **ΥΠΗΡΕΣΙΑ «ΑΝΑΒΑΘΜΙΣΗ ΣΥΣΤΗΜΑΤΟΣ ΑΣΥΡΜΑΤΗΣ ΕΝΔΟΕΠΙΚΟΙΝΩΝΙΑΣ TADIRAN FLEXAIR ΤΕΧΝΟΛΟΓΙΑΣ DECT ΤΟΥ ΤΗΛΕΦΩΝΙΚΟΥ ΚΕΝΤΡΟΥ TADIRAN FLEXICOM 5000»**  **ΜΕ CPV: 32541000-7** |
| **Προϋπολογισθείσα Δαπάνη** | 23.981,00€ + ΦΠΑ |
| **Διάρκεια της σύμβασης** | Μέχρι την ποσοτική και ποιοτική παραλαβή της παρεχόμενης υπηρεσίας. |
| **Χρόνος και Τόπος Παράδοσης** | Γ.Ν.Α. «Κοργιαλένειο-Μπενάκειο» Ε.Ε.Σ. |

Έχοντας υπόψη τις διατάξεις:

1. του Ν.4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»
2. του Ν. 4727/2020 Ψηφιακή Διακυβέρνηση- Ηλεκτρονικές Υπηρεσίες
3. του Ν.4412/2016 (ΦΕΚ 147/8-8-2016 τ.Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»
4. του Ν.4542/2016 (Α΄95) άρθρο τέταρτο «Ρυθμίσεις για την Εθνική Κεντρική Αρχή Προμηθειών Υγείας»
5. Του Ν.4270/2014 (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»
6. του Ν.4152/2013, υποπαρ.Ζ5 περί συναλλαγών μεταξύ επιχειρήσεων και δημοσίων αρχών
7. του Ν.3918/11, άρ.13 «Διαρθρωτικές αλλαγές στο σύστημα υγείας και άλλες διατάξεις»
8. του N.3329/05 (ΦΕΚ 81 Α’/4-4-05) «Εθνικό Σύστημα Υγείας και Κοινωνικής Αλληλεγγύης και λοιπές διατάξεις»
9. του Π.Δ.80/2016 «Ανάληψη Υποχρεώσεων από τους Διατάκτες»
10. Την υπ’ αριθ. πρωτ. 2501/03-08-2022 Εγκύκλιο της Ε.Κ.Α.Π.Υ (ΑΔΑ: 6Ι8Λ46ΜΨΙΦ-Τ00).
11. **Το υπ’ αριθ. πρωτ. 3285/7-2-2023 έγγραφο του Τμήματος Επιστασίας – Ιματισμού, όπου αιτείται την αναβάθμιση του συστήματος ασύρματης ενδοεπικοινωνίας Tadiran Flexair τεχνολογίας Dect του τηλεφωνικού κέντρου Tadiran Flexicom 5000.**
12. **Το υπ’ αριθ. πρωτ. 16011/14-06-2023 (συν/ση 16η / Θ.5ο) απόφαση του Διοικητικού Συμβουλίου Γ.Ν.Α. «Κοργιαλένειο-Μπενάκειο» Ε.Ε.Σ.**
13. **Την Απόφαση Ανάληψης Υποχρέωσης με ΑΔΑ:648Ρ46904Χ-ΚΤ6.**
14. Των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα της παρούσας διακήρυξης, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω,

**ΠΡΟΣΚΑΛΟΥΜΕ**

σε κατάθεση γραπτών και σφραγισμένων προσφορών, για την παροχή υπηρεσιών **«Αναβάθμισης του συστήματος ασύρματης ενδοεπικοινωνίας Tadiran Flexair τεχνολογίας Dect του τηλεφωνικού κέντρου Tadiran Flexicom 5000»**, προϋπολογισθείσας δαπάνης **23.981,00€ πλέον ΦΠΑ**, **με απευθείας ανάθεση** και με **κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής.**

Η αποσφράγιση των προσφορών θα γίνει στο Νοσοκομείο (Αίθουσα Κ.Ε.Κ.), ενώπιον επιτροπής, στις 11/07/2023, ημέρα Τρίτη και ώρα 13:00.

**Η ημερομηνία λήξης κατάθεσης των προσφορών είναι η προηγούμενη (εργάσιμη) ημέρα από την ημερομηνία διενέργειας του διαγωνισμού, δηλαδή στις 10/07/2023, ημέρα Δευτέρα και ώρα 14:00,** ήτοι τουλάχιστον πέντε (5) εργάσιμες ημέρες μετά τη δημοσίευση της παρούσας στο ΚΗΜΔΗΣ. Η κατάθεση των προσφορών θα γίνεται στο Πρωτόκολλο του Νοσοκομείου. Προσφορές που κατατίθενται στην Υπηρεσία μετά την παραπάνω ημερομηνία είναι εκπρόθεσμες και θα επιστρέφονται χωρίς να αποσφραγισθούν.

### Διευκρινήσεις:

1. Το πλήρες κείμενο της διακήρυξης είναι αναρτημένο σε ηλεκτρονική μορφή στην ιστοσελίδα της αναθέτουσας αρχής: [http://www.korgialenio-benakio.gr](http://www.korgialenio-benakio.gr/)
2. Το πλήρες κείμενο της πρόσκλησης δημοσιεύτηκε στο Κ.Η.Μ.ΔΗ.Σ. σύμφωνα με τα οριζόμενα στο Ν.4412/16.
3. Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις/κοινοπραξίες αυτών ή συνεταιρισμοί που πληρούν τους όρους της Πρόσκλησης.
4. Οι προσφορές θα κατατεθούν στην ελληνική γλώσσα μέσα **σε κλειστό σφραγισμένο φάκελο (κυρίως φάκελος)** ο οποίος θα περιλαμβάνει τρεις υποφακέλους:

* **έναν υποφάκελο με την τεχνική προσφορά,**
* **έναν υποφάκελο με την οικονομική προσφορά και**
* **έναν υποφάκελο με τα δικαιολογητικά συμμετοχής**

1. Ο κυρίως φάκελος θα φέρει τα πλήρη στοιχεία του αποστολέα, καθώς και τα στοιχεία της πρόσκλησης (τον αριθμό και τον τίτλο/αντικείμενο της πρόσκλησης, την επωνυμία του διενεργούντος το διαγωνισμό και την ημερομηνία διενέργειας).
2. Μέσα στον κυρίως φάκελο τοποθετούνται τα παρακάτω:

**Α)** Καλά σφραγισμένος υποφάκελος με τα ανωτέρω στοιχεία και την ένδειξη **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** στον οποίο περιλαμβάνονται:

**Α1) Υπεύθυνη δήλωση** (όπως εκάστοτε ισχύει σε εφαρμογή και των άρθρων 1 και 3 του Ν. 4250/26-03-2014 (ΦΕΚ 74/Α/26-03-2014), του Ν. 1599/1986 στην οποία να αναγράφονται τα στοιχεία του διαγωνισμού, στον οποίο συμμετέχει ο οικονομικός φορέας και σύμφωνα με την οποία θα δηλώνεται ότι:

* Μέχρι και την ημέρα υποβολής της προσφοράς του ο οικονομικός φορέας δεν βρίσκεται σε μία από τις καταστάσεις των παρ. 1, 2 και 4β του άρθρου 73 και των παρ. 1 και 2 του άρθρου 74 για τις οποίες οι οικονομικοί φορείς αποκλείονται ή μπορούν να αποκλεισθούν από την συμμετοχή τους σε διαγωνισμούς του Δημοσίου.
* Αποδέχεται ανεπιφύλακτα τους όρους της παρούσας πρόσκλησης.
* Η προσφορά συντάχθηκε σύμφωνα με τους όρους της παρούσας πρόσκλησης των οποίων οι προσφέροντες έλαβαν πλήρη και ανεπιφύλακτη γνώση.
* Τα στοιχεία που αναφέρονται στην προσφορά είναι αληθή και ακριβή.
* Παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή ή ακύρωση – ματαίωση του διαγωνισμού.
* Συμμετέχει σε μια μόνο σε μια μόνο προσφορά στο πλαίσιο του παρόντος διαγωνισμού. Στην περίπτωση νομικών προσώπων, η υπογραφή της ως άνω Υπεύθυνης Δήλωσης απαιτείται από τον κατά περίπτωση νόμιμο εκπρόσωπο του οικονομικού φορέα

**Α2) Παραστατικό εκπροσώπησης** εφόσον οι προμηθευτές συμμετέχουν με αντιπρόσωπο τους

**Β)** Καλά σφραγισμένος υποφάκελος με την ένδειξη **ΤΕΧΝΙΚΗ ΠΡΟΣΦΟΡΑ** στον οποίο τοποθετείται η τεχνική προσφορά με τα απαιτούμενα δικαιολογητικά και αντίγραφο αυτής σε έντυπη και ηλεκτρονική μορφή. Στην τεχνική προσφορά ο προσφέρων θα δηλώνει αναλυτικά τη συμμόρφωση ή μη των προσφερόμενων ειδών σε σχέση με τις αντίστοιχες **προδιαγραφές της Διακήρυξης (βλ. Παράρτημα Α΄).** Οι υποψήφιοι υποχρεούνται να προσκομίσουν όλα τα ζητούμενα στοιχεία, ή δείγματα των ειδών, σύμφωνα με τις κατά περίπτωση οδηγίες.

Οι συμμετέχοντες υποχρεούνται να δηλώσουν κάθε στοιχείο σχετικό με την αναφερόμενη προμήθεια, με πληροφοριακά έντυπα (πιστοποιήσεις ISO, CE, κ.λπ.) και να δηλώνουν το όνομα ή την Εμπορική Επωνυμία και Διεύθυνση του παραγωγού συσκευαστή.

**Γ)** Καλά σφραγισμένος υποφάκελος με τα ανωτέρω στοιχεία και την ένδειξη **ΟΙΚΟΝΟΜΙΚΗ ΠΡΟΣΦΟΡΑ** στον οποίο τοποθετείται η οικονομική προσφορά και αντίγραφο αυτής σε έντυπη μορφή και ηλεκτρονική μορφή.

1. Οι συμμετέχοντες στο διαγωνισμό μπορούν να υποβάλλουν προσφορά για το σύνολο των ειδών/υπηρεσιών που περιλαμβάνονται στην Πρόσκληση. Οι τιμές των προσφορών για τα προσφερόμενα είδη/υπηρεσίες θα εκφράζονται σε ευρώ (€). Στην προσφερόμενη τιμή θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση εκτός ΦΠΑ. **Οι προσφερόμενες τιμές αναγράφονται αριθμητικώς και ολογράφως, είναι δεσμευτικές καθ’ όλη τη διάρκεια της σύμβασης και εναρμονίζονται με το Παρατηρητήριο Τιμών της ΕΠΥ. Προσφορές στις οποίες δεν προκύπτει με σαφήνεια η τιμή, που υπερβαίνουν την προϋπολογισθείσα δαπάνη ή που θέτουν όρο αναπροσαρμογής, απορρίπτονται ως μη κανονικές.** Εναλλακτικές προσφορές ή αντιπροσφορές απορρίπτονται.
2. Η ΑΠΟΣΦΡΑΓΙΣΗ του φακέλου των τεχνικών προσφορών, των οικονομικών προσφορών και των δικαιολογητικών κατακύρωσης γίνεται σε μία δημόσια συνεδρίαση.
3. Κατά την αποσφράγιση των προσφορών δικαιούνται να παρίστανται οι προσφέροντες στο διαγωνισμό ή οι νόμιμοι εκπρόσωποι αυτών, που απαραίτητα θα πρέπει να έχουν νόμιμο παραστατικό εκπροσώπησης.
4. Κατά την αξιολόγηση η Υπηρεσία διατηρεί το δικαίωμα να ζητήσει οποιοδήποτε διευκρίνιση ή στοιχείο κρίνει απαραίτητο.

### Ο τελικός ανάδοχος προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016 θα πρέπει να προσκομίσει κατά την υπογραφή της σύμβασης τα παρακάτω δικαιολογητικά κατακύρωσης σύμφωνα με το άρθρο 80 του Ν.4412/2016.

**α. Απόσπασμα ποινικού μητρώου**. Που εκδίδεται έως τρείς (3) μήνες πριν από την υποβολή τους Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου, γγ) στις περιπτώσεις των συνεταιρισμών τα μέλη του Διοικητικού συμβουλίου

**β. Φορολογική ενημερότητα.** Το παρόν πιστοποιητικό θα πρέπει να ισχύει κατά τον χρόνο υποβολής του.

**γ. Ασφαλιστική ενημερότητα** (άρθρο 80 παρ.2 του Ν.4412/2016). Το παρόν πιστοποιητικό θα πρέπει να ισχύει κατά τον χρόνο υποβολής του.

**δ. Πιστοποιητικό ΓΕΜΗ ή το ισχύον καταστατικό** της εταιρείας από όπου προκύπτουν τα μέλη και ο νόμιμος εκπρόσωπος της εταιρείας (Το παρόν πιστοποιητικό γίνεται αποδεκτό εφόσον έχει εκδοθεί έως τριάντα (30) εργάσιμες ημέρες πριν την υποβολή του).

Σε περίπτωση αδυναμίας προσκόμισης των ανωτέρω πιστοποιητικών εντός δέκα (10) ημερών από τη σχετική πρόσκληση ο υποψήφιος ανάδοχος αποκλείεται από τη διαδικασία και καλείται ο αμέσως επόμενος στην κατάταξη συμμετέχων.

1. Με την υπογραφή της σύμβασης, ο προμηθευτής υποχρεούται στην **έκδοση εγγυητικής επιστολής καλής εκτέλεσης**, ίση με το 4% της συμβατικής αξίας χωρίς να υπολογίζεται ο ΦΠΑ, ισχύος τουλάχιστον δύο (2) μήνες επιπλέον της λήξης της σύμβασης.
2. Οι προσφορές θα ισχύουν για χρονικό διάστημα τουλάχιστον εκατόν ογδόντα (180) ημερών και θα αναγράφουν την αποδοχή των όρων της διακήρυξης.
3. **Τρόπος Πληρωμής**: Όλες οι πληρωμές θα γίνονται σε ευρώ (€) μετά τη διαδικασία της οριστικής παραλαβής των προς προμήθεια ειδών από την Επιτροπή Παραλαβής και την προσκόμιση των νομίμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής και σε χρόνο προσδιοριζόμενο από την αναγκαία διοικητική διαδικασία για έκδοση των σχετικών χρηματικών ενταλμάτων, σύμφωνα με τα όσα ορίζονται στην υποπαρ.Ζ5 του Ν.4152/13 «περί συναλλαγών μεταξύ επιχειρήσεων και δημοσίων αρχών».
4. Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Ιδίως βαρύνεται με τις ακόλουθες κρατήσεις:

α) Κράτηση ύψους 2% υπέρ Οργανισμών Ψυχικής Υγείας (Ν.3580/2007)

β) Κράτηση ύψους 0,1% υπέρ ΕΑΔΗΣΥ (άρθρο 7, Ν.4912/2022). Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ ποσοστού 20% επί του χαρτοσήμου.

γ) Κράτηση ύψους 0,07% υπέρ Α.Ε.Π.Π. Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ ποσοστού 20% επί του χαρτοσήμου.

δ) Για προκαταβολή φόρου εισοδήματος παρακράτηση 4% για αγαθά και 8% για παροχή υπηρεσιών (αρ. 64, Ν.4172/2013)

**Σημειώνεται ότι οι κρατήσεις θα προσαρμόζονται αυτόματα στην εκάστοτε ισχύουσα νομοθεσία.**

Τα έξοδα μεταφοράς των υλικών μέχρι τις αποθήκες του Νοσοκομείου βαρύνουν τον προμηθευτή

1. Σε περίπτωση αθέτησης των όρων της Σύμβασης, ο ανάδοχος κηρύσσεται έκπτωτος (άρθρο 203 του Ν.4412/16).
2. Για κάθε θέμα που δεν αναφέρεται ρητώς στη διακήρυξη, ισχύει η κείμενη Νομοθεσία.
3. Σε περίπτωση κατακύρωσης αντίστοιχου διαγωνισμού από την ΕΚΑΠΥ, την ΥΠΕ, το Υπουργείο ή άλλο Φορέα, μονομερώς το Νοσοκομείο και χωρίς δικαίωμα για αποζημίωση του αναδόχου, θα διακόψει την σύμβαση.
4. Η αναθέτουσα αρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης, Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη. Κατά τα λοιπά εφαρμόζονται οι διατάξεις του άρθρου 106 του Ν.4412/2016.

Η ΔΙΟΙΚΗΤΡΙΑ

ΤΟΥ ΝΟΣΟΚΟΜΕΙΟΥ

ΕΛΠΙΝΙΚΗ Α. ΤΑΒΙΑΝΑΤΟΥ

# ΠΑΡΑΡΤΗΜΑ Α΄

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Προδιαγραφές για την αναβάθμιση του συστήματος ασύρματης ενδοεπικοινωνίας TADIRAN Flexair τεχνολογίας DECT του τηλεφωνικού κέντρου Tadiran Flexicom 5000**

**ΓΕΝΙΚΗ ΠΕΡΙΓΡΑΦΗ**

Η αναβάθμιση του συστήματος ασυρμάτων Flexair αφορά μια Υβριδική μορφή αναλογικής και ψηφιακής (IP) τεχνολογίας έτσι ώστε να μπορέσει να λειτουργήσει απρόσκοπτα για τα επόμενα 10 χρόνια τουλάχιστον, στην εκσυγχρονισμένη του μορφή.

**ΠΕΡΙΓΡΑΦΗ ΥΠΑΡΧΟΥΣΑΣ ΚΑΤΑΣΤΑΣΗΣ**

Το υφιστάμενο τηλεφωνικό κέντρο είναι της εταιρίας TADIRAN Flexicom 5000 και απαρτίζεται από δύο καμπίνες τεσσάρων shelf (ράφια), όπου το κάθε shelf εξυπηρετεί 18 κάρτες. Υπάρχουν δύο διατάξεις cpu master & Backup κάρτες για αναλογικούς και ψηφιακούς συνδρομητές που εξυπηρετούν τις TDM συνδέσεις και κάρτες γραμμών pri 30.Υπάρχει σύστημα Auto Attendant που εξυπηρετεί τις εισερχόμενες κλήσεις του νοσοκομείου. Υπάρχει επίσης μια Τρίτη καμπίνα TADIRAN Ipx500 πλήρως διασυνδεδεμένη με τις 2 προηγούμενες με cpu, κάρτες αναλογικών εσωτερικών και ασυρμάτων συνδρομητών.

**ΠΕΡΙΓΡΑΦΗ ΥΦΙΣΤΑΜΕΝΟΥ ΕΞΟΠΛΙΣΜΟΥ**

* Δύο ερμάρια cabinent 4 shelf (ράφια)18 slot flexicom
* Δύο διατάξεις cpu MEXIPX
* Δυο μονάδες καρτών PCMCIA
* Δύο τροφοδοτικές Διατάξεις PPS
* Δύο μονάδες CPS
* 49 κάρτες για TDM χρήστες
* S/W για 1200 ports
* Τροφοδοτικό 48 VOLT 40 A
* Συστοιχία Μπαταριών
* Ένα ερμάριο με ένα shelf και 8 slots
* Μια διάταξη cpu MCP-IPx2
* 1 κάρτα TDM χρηστών και 2 κάρτες ασυρμάτων χρηστών

**ΠΕΡΙΓΡΑΦΗ ΕΡΓΑΣΙΩΝ ΑΝΑΒΑΘΜΙΣΗΣ ΤΗΣ ΥΠΟΔΟΜΗΣ**

Η Υποδομή των τηλεφωνικών συνδέσεων στο νοσοκομείο θα βασίζεται στην τεχνολογία TDMκαι Voice Over Ip.

Η τεχνολογία ΙP πρέπει κατ’ ελάχιστον να προσφέρει τα ακόλουθα:

* Υψηλής ποιότητας υπηρεσίες φωνής, καθώς η τεχνολογία VOIP αποτελεί πλέον την τεχνολογία αιχμής στο χώρο της τηλεφωνίας.
* Δυνατότητα παροχής τηλεφωνικών αριθμών (ποσότητας τουλάχιστον 250) και σε εξωτερικές δομές εκτός του νοσοκομείου.
* Δυνατότητα φορητότητας της τηλεφωνικής γραμμής σε οποιοδήποτε σημείο όπου υπάρχει δίκτυο wi fi ή GPRS.
* Υπηρεσίες άμεσης αποστολής γραπτών μηνυμάτων στα ασύρματα DECT ή και ακόμη δυνατότητα αποστολής τους και σε κινητά με την περαιτέρω προμήθεια αδειών και εξοπλισμού κινητής τηλεφωνίας.
* Απεριόριστη τεχνική κάλυψη στο σύνολο των υφισταμένων και αναβαθμισμένων υλικών για τουλάχιστον 10 έτη μετά το πέρας της εγγύησης.

**ΥΒΡΙΔΙΚΗ ΤΕΧΝΟΛΟΓΙΑ**

* Πλήρης συμβατότητα με το υφιστάμενο τηλεφωνικό σύστημα του κατασκευαστικού οίκου TADIRAN.
* Αντικατάσταση του συνόλου του υφιστάμενου εξοπλισμού, ο οποίος έχει ήδη αποσυρθεί από την αγορά.
* Τα προσφερόμενα υλικά θα πρέπει να είναι απολύτως συμβατά με το υφιστάμενο τηλεφωνικό κέντρο, ούτως ώστε να εξασφαλίζεται η άρτια διαλειτουργικότητα – διασύνδεση με αυτό. Για την εξασφάλιση του ανωτέρω, **θα πρέπει να προσκομισθεί αντίστοιχο έγγραφο από την κατασκευάστρια εταιρεία** του τηλεφωνικού κέντρου Tadiran Telecom. Το υβριδικό σύστημα θα βασιστεί στο υπάρχον για να υπάρχει πλήρης συμβατότητα των δύο τεχνολογιών.

**ΠΕΡΙΓΡΑΦΗ ΒΑΣΙΚΩΝ ΑΡΧΩΝ ΤΟΥ ΣΥΣΤΗΜΑΤΟΣ**

Το σύστημα θα πρέπει να είναι σχεδιασμένο ώστε να εγκατασταθεί είτε εντός του τηλεφωνικού κέντρου είτε σε ξεχωριστό εξοπλισμό και να είναι σχεδιασμένο ώστε να μπορεί να υποστηρίξει τα υπάρχοντα ασύρματα τηλέφωνα του κατασκευαστή KIRK-SPECTRALINK και να υποστηρίζει όλες τις δυνατότητες των συσκευών. Το σύστημα θα είναι, και αναλογικό/ψηφιακό και τεχνολογίας IP, καθώς επίσης θα πρέπει να έχει πλήρη διαλειτουργικότητα με το τηλεφωνικό κέντρο του νοσοκομείου μάρκας Tadiran Flexicon 5000. Ο εξοπλισμός θα πρέπει να είναι προτεινόμενος και εγκεκριμένος από τον κατασκευαστή του τηλεφωνικού κέντρου Tadiran Telecom.

Το σύστημα θα πρέπει να είναι σύμφωνο με το πρότυπο DECT / GAP.

Τα σύστημα θα πρέπει να λειτουργεί είτε σε πλακέτα του υφιστάμενου τηλεφωνικού κέντρου Flexicom 5000 είτε σε καμπίνα εξωτερική με μονάδα CPU, μονάδες διασύνδεσης με το τηλεφωνικό κέντρο και μονάδα τροφοδοσίας και θα πρέπει να έχει:

• Λογισμικό για τη λειτουργία του συστήματος.

• Για την αποθήκευση του λογισμικού της εφαρμογής θα πρέπει να χρησιμοποιούνται NVRAM ή ισοδύναμα μέσα.

• Εξοπλισμό για τη σύνδεση έως και 32 κεραιών 4 ή 8 ταυτόχρονων συνομιλιών.

Θα πρέπει να ληφθεί υπόψη από τον ανάδοχο, οποιοδήποτε υπάρχον υλικό που δεν θα έχει πλήρη συμβατότητα με το νέο σύστημα, να αντικατασταθεί με νέο.

• Στην προμήθεια του συστήματος θα περιλαμβάνεται το σχετικό λογισμικό για την επικοινωνία με εξωτερικές συσκευές, τα διαγνωστικά, βοηθητικός εξοπλισμός για την εγκατάσταση, την συνεχή λειτουργία του και την πλήρη διαλειτουργικότητα με το τηλεφωνικό κέντρο, καθώς και όλες οι σχετικές οδηγίες λειτουργίας και εγχειρίδια.

• Η επικοινωνία μέσω των ασυρμάτων τηλεφώνων δεν θα διακόπτεται (handover), όταν τα τηλέφωνα περνούν μέσω ενός σταθμού βάσης ή εύρους επαναλήπτη σε άλλο (διάταξη τύπου κυψέλης των σταθμών βάσης και των επαναληπτών)

• Το σύστημα θα πρέπει να είναι επεκτάσιμο, με ενδεχόμενη μελλοντική προσθήκη άλλων καμπινών και αύξηση αδειών.

• Ο ανάδοχος θα πρέπει να προνοήσει για τυχόν αναβάθμιση του τηλεφωνικού κέντρου αν απαιτείται, την προμήθεια εγκατάσταση και προγραμματισμό των κατάλληλων υλικών, λογισμικού και αδειών για τη διαλειτουργικότητα του συστήματος και των ασύρματων τηλεφώνων με το τηλεφωνικό κέντρο.

• Οι υφιστάμενες κεραίες DECT είναι 30.

• Θα πρέπει να υπάρχει δυνατότητα αναβάθμισης ή αντικατάστασης υφιστάμενων κεραιών, όπου είναι απαραίτητο λόγω μη συμβατότητας.

• Τα ενεργά ασύρματα τηλέφωνα είναι 109.

• Στο τηλεφωνικό κέντρο θα πρέπει να προβλεφθεί τυχόν εξοπλισμός που είναι απαραίτητος για την ολοκλήρωση της προμήθειας ,καθώς και όλοι οι απαραίτητοι προγραμματισμοί για τη συμμόρφωση του νέου εξοπλισμού με την υφιστάμενη λειτουργία των ασυρμάτων τηλεφώνων.

• Να προσφερθεί εφαρμογή αποστολής μηνυμάτων στις ασύρματες συσκευές μέσω του νέου συστήματος σε γκρουπ χρηστών ή ατομικά σε κάθε συσκευή για την κάλυψη περιπτώσεων έκτακτης ανάγκης. Η εφαρμογή θα πρέπει να εγκατασταθεί σε Η/Υ του νοσοκομείου.

• Με την προσφερόμενη αναβάθμιση του συστήματος, θα πρέπει να εξασφαλίζονται τουλάχιστον ποσότητα 180 αδειών ασυρμάτων Dect χρηστών, μαζί με τις υφιστάμενες άδειες (περίπου 120).

**DECTSPECS**

Να κατατεθεί έγγραφο πλήρους συμμόρφωσης με τα τεχνικά χαρακτηριστικά ως κάτωθι:

**DIGITALLINESUPPORT**

•   CLIP FSK Bell core

•   DTMF CLIP

•   Loop break

•   DTMF transmit

•   Dial and busy tone detect

·          **SIP VOIP SUPPORT**

•   Basis call

•   CLIP

•   Call Hold

•   Call Transfer

·          **PROTOCOL SUPPORT**

•   Broadcast Messaging

•   Message Service Functions (MSF)

•   Telocator Alphanumeric Protocol 1.8 (TAP)

•   XML-RPC

·          **SYSTEM ARCHITECTURE**

•   Stable system core based on Linux

•   Faster access to standard protocols

·       **CPU card with or without link option build-in Media Resource for 8 Channels**

•   **Max. no. of:**

–Handsets: 4,095

–Simultaneous calls: 1,024

–Simultaneous calls per media resource (G.711 & G. 726): 32

·          –DECT Base Stations: 512

·          –DECT Repeaters: 3 per Base Station

·          –IP-DECT Base Stations: 1,024

–Linked servers: 8

–Interface cards in one linked system: 64

·          **SUPPORTED CODECS**

•   G.711 A-law and μ-law

•   G.726 (32kbps - 4 bit ADPCM)

·          A**PPROVALS (REGULATORY STANDARDS)**

•   EN55022: Class A

•   EN55024: A1, A2

•   CRF47, PART15, Subpart B

•   CISPR 22

•   ICES-003

•   CAN/CSA-CEI/IEC CISPR 22

·     **SAFET**Y **(REGULATORY STANDARDS)**

•   UL60950-1 CAN/CSA-C22.2 No. 60950-1-03

•   UL File No: E170690

•   IEC 60950-1

•   EN60950-1

•          AS/NZS 60950-1

**Εγγύηση-Υποστήριξη**

 1. Να προσφερθεί από τον ανάδοχο εκπαίδευση του προσωπικού για τη βέλτιστη χρήση του συστήματος.

2. Να καλύπτει τους κανονισμούς ασφαλείας της Ευρωπαϊκής Ένωσης και να διαθέτει CE Mark.

3. Να παρέχεται εγγύηση και τεχνική υποστήριξη καλής λειτουργίας για τουλάχιστον δύο (2) έτη και επάρκεια ανταλλακτικών για τουλάχιστον δέκα (10) έτη μετά το πέρας της εγγύησης.

4. Ο προμηθευτής να είναι εκπαιδευμένος ως προς το προσφερόμενο είδος και ικανός για την τεχνική του υποστήριξη και συντήρηση. Θα πρέπει να διαθέτει εξουσιοδότηση μεταπωλητή και βεβαίωση από τον κατασκευαστικό οίκο για την τεχνική πιστοποίηση για την υποστήριξη του προσφερόμενου εξοπλισμού.

5. Οι συμμετέχοντες, θα πρέπει να υποβάλλουν **αναλυτικό πίνακα προσφερόμενων υλικών**, σύμφωνα με το συνημμένο υπόδειγμα της υπηρεσίας. Θα πρέπει να αναφέρεται ο ακριβής τύπος του προσφερόμενου υλικού.

**Απαραίτητη προϋπόθεση για την κατάθεση προσφοράς, είναι η λήψη βεβαίωσης από το Τμήμα Επιστασίας, στην οποία θα βεβαιούται ότι ο υποψήφιος ανάδοχος έχει επισκεφτεί τις εγκαταστάσεις του Νοσοκομείου και έλαβε ιδία γνώση των ειδικών και τοπικών συνθηκών των χώρων εκτέλεσης των εργασιών του έργου, για να προβλέψει κάθε τι απαραίτητο για την ολοκλήρωση αυτού.**

**Η επίσκεψη των συμμετεχόντων θα γίνεται σε συνεννόηση (μετά από τηλεφωνική Επικοινωνία τηλ. 2132068924) με τον υπεύθυνο του τμήματος**.

**ΠΙΝΑΚΑΣ ΠΡΟΣΦΕΡΟΜΕΝΩΝ ΥΛΙΚΩΝ**

|  |  |  |
| --- | --- | --- |
| *ΜΟΝΑΔΕΣ* | *ΤΕΜΑΧΙΑ* | *ΠΑΡΑΤΗΡΗΣΕΙΣ* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

ΚΟΙΝΟΠΟΙΗΣΗ

* Γρ. Προέδρου Δ.Σ.
* Γρ. Διοικήτριας
* Γρ. Αν. Διοικήτριας
* Δ/νση Διοικ. Υπηρεσίας
* Υποδ/νση Οικονομικού
* Τμήμα Προμηθειών
* Τμήμα Οικονομικού
* Τμήμα Επιστασίας-Ιματισμού